पुलिसको जितसँगै बोगटी स्मृति भलिबल सुरु
नेपाल पुलिस क्लबको जितसँगै प्रथम पोष्टबहादुर बोगटी स्मृति कप राष्ट्रिय पुरुष भलिबल प्रतियोगिता मंगलबार सुरु भएको छ ।
काठमाडौँ — नेपाल पुलिस क्लबको जितसँगै प्रथम पोष्टबहादुर बोगटी स्मृति कप राष्ट्रिय पुरुष भलिबल प्रतियोगिता मंगलबार सुरु भएको छ ।त्रिपुरेश्वरस्थित राखेप कभर्डहलमा भएको उद्घाटन खेलमा पुलिस क्लबले विभागीय प्रतिद्वन्द्वी एपीएफ क्लबलाई २५–२१, २५–२२, २६–२४ को सोझो सेटमा हरायो । ५ दिनसम्म चल्ने प्रतियोगितामा तीन विभागीय, गण्डकी र सुदूरपश्चिम प्रदेश गरी ५ टोलीको सहभागिता छ ।लिगकम नकआउटका आधारमा हुने प्रतियोगिता विजेताले ४ लाख, उपविजेताले २ लाख, तेस्रो हुने टोलीले १ लाख रुपैयाँ पुरस्कार पाउनेछन् । विधागत उत्कृष्ट खेलाडी र प्रशिक्षकलाई जनही १० हजार र सर्वोत्कृष्ट खेलाडीलाई १५ हजार प्रदान गरिने आयोजकले जनाएको छ ।